ประกาศคณะกรรมการป้องกันและปราบปรามการทุจริตแห่งชาติเรื่อง การย้ายข้าราชการสํานักงาน ป.ป.ช. สาขาตําแหน่งทั่วไปในตําแหน่งประเภททั่วไปไปแต่งตั้งให้ดํารงตําแหน่งประเภทวิชาการพ.ศ. 2558------------------------------- โดยที่เป็นการสมควรกําหนดให้มีหลักเกณฑ์การย้ายข้าราชการสํานักงาน ป.ป.ช. สาขาตําแหน่งทั่วไปในตําแหน่งประเภททั่วไป ซึ่งมีคุณสมบัติตรงตามคุณสมบัติเฉพาะสําหรับตําแหน่งประเภทวิชาการและไม่เคยดํารงตําแหน่งประเภทวิชาการมาก่อน และเป็นผู้สอบแข่งขันได้ในตําแหน่งประเภทวิชาการ ไปแต่งตั้งให้ดํารงตําแหน่งประเภทวิชาการ อาศัยอํานาจตามความในมาตรา 107 และมาตรา 112 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 มาตรา 110 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 ซึ่งแก้ไขเพิ่มเติมโดยพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต (ฉบับที่ 2) พ.ศ. 2554 ประกอบกับข้อ 47 (8) ของระเบียบคณะกรรมการป้องกันและปราบปรามการทุจริตแห่งชาติว่าด้วยการบริหารงานบุคคลของสํานักงาน ป.ป.ช. (ฉบับที่ 5) พ.ศ. 2558 ประธานกรรมการป้องกันและปราบปรามการทุจริตแห่งชาติ โดยความเห็นชอบของคณะกรรมการป้องกันและปราบปรามการทุจริตแห่งชาติ จึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการป้องกันและปราบปรามการทุจริตแห่งชาติ เรื่อง การย้ายข้าราชการสํานักงาน ป.ป.ช. สาขาตําแหน่งทั่วไปในตําแหน่งประเภททั่วไป ไปแต่งตั้งให้ดํารงตําแหน่งประเภทวิชาการ พ.ศ. 2558"ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศคณะกรรมการป้องกันและปราบปรามการทุจริตแห่งชาติ เรื่อง การย้ายข้าราชการสํานักงาน ป.ป.ช. ซึ่งได้รับวุฒิเพิ่มขึ้น พ.ศ. 2552 ข้อ ๔ การย้ายข้าราชการสํานักงาน ป.ป.ช. ตามประกาศนี้ หมายถึง การย้ายข้าราชการสํานักงาน ป.ป.. สาขาตําแหน่งทั่วไปในตําแหน่งประเภททั่วไป ผู้ซึ่งมีคุณสมบัติตรงตามคุณสมบัติเฉพาะสําหรับตําแหน่งประเภทวิชาการและไม่เคยดํารงตําแหน่งในประเภทวิชาการไปแต่งตั้งให้ดํารงตําแหน่งประเภทวิชาการข้อ ๕ การย้ายข้าราชการสํานักงาน ป.ป.ช. สาขาตําแหน่งทั่วไปในตําแหน่งประเภททั่วไปไปแต่งตั้งให้ดํารงตําแหน่งประเภทวิชาการ แบ่งเป็น 3 กรณี ดังนี้ (1) กรณีเป็นผู้สอบแข่งขันได้ในตําแหน่งประเภทวิชาการซึ่งสํานักงาน ป.ป.ช. เป็นผู้ดําเนินการสอบ (2) กรณีเป็นผู้สอบแข่งขันได้ในตําแหน่งซึ่งอยู่ในสายงานที่จะย้าย ทั้งนี้ อาจเป็นการสอบแข่งขันที่ ก.พ. เป็นผู้ดําเนินการสอบ หรือ ก.พ. มอบหมายให้ส่วนราชการใดเป็นผู้ดําเนินการสอบแทนหรือเป็นผู้สอบแข่งขันได้ตามกฎหมายว่าด้วยระเบียบข้าราชการประเภทต่าง ๆ (3) กรณีเป็นผู้สอบแข่งขันได้ในตําแหน่งที่คณะกรรมการป้องกันและปราบปรามการทุจริตแห่งชาติ มิได้กําหนดตําแหน่งไว้ ทั้งนี้ อาจเป็นการสอบแข่งขันที่ ก.พ. เป็นผู้ดําเนินการสอบ หรือ ก.พ. มอบหมายให้ส่วนราชการใดเป็นผู้ดําเนินการสอบแทน หรือเป็นผู้สอบแข่งขันได้ตามกฎหมายว่าด้วยระเบียบข้าราชการประเภทต่าง ๆ ข้อ ๖ ข้าราชการสํานักงาน ป.ป.ช. ที่จะย้ายไปแต่งตั้งให้ดํารงตําแหน่งประเภทวิชาการตามประกาศนี้ต้องมีคุณสมบัติดังต่อไปนี้ (1) ดํารงตําแหน่งประเภททั่วไปหรือตําแหน่งอื่นที่คณะกรรมการป้องกันและปราบปรามการทุจริตแห่งชาติเทียบเท่ามาแล้วไม่น้อยกว่า 2 ปี และ (2) เป็นผู้มีคุณสมบัติตรงตามคุณสมบัติเฉพาะสําหรับตําแหน่งที่จะแต่งตั้งตามที่กําหนดไว้ในมาตรฐานกําหนดตําแหน่ง และ (3) เป็นผู้สอบแข่งขันได้ในตําแหน่งประเภทวิชาการ และบัญชีผู้สอบแข่งขันได้ดังกล่าวยังไม่หมดอายุ หรือเป็นผู้สอบแข่งขันได้แต่ขอสละสิทธิ์การบรรจุและแต่งตั้ง หรือไม่ไปรายงานตัวเพื่อรับการบรรจุหรือมีเหตุที่ไม่อาจเข้าปฏิบัติหน้าที่ราชการได้ตามกําหนดเวลาที่จะบรรจุและแต่งตั้งในตําแหน่งที่สอบแข่งขันได้ หรือบัญชีดังกล่าวถูกยกเลิกแล้ว (4) กรณีเป็นผู้สอบแข่งขันได้ตามกฎหมายว่าด้วยระเบียบข้าราชการประเภทต่าง ๆ ผู้นั้นจะต้องเป็นผู้สอบผ่านภาคความรู้ความสามารถทั่วไป (ภาค ก.) หรือเป็นผู้สอบผ่านการวัดความรู้ความสามารถทั่วไปของ ก.พ. ด้วยข้อ ๗ การย้ายข้าราชการสํานักงาน ป.ป.ช. สาขาตําแหน่งทั่วไปในตําแหน่งประเภททั่วไปไปแต่งตั้งให้ดํารงตําแหน่งประเภทวิชาการให้ดําเนินการดังนี้ (1) กรณีตามข้อ 5 (1) ให้แต่งตั้งได้เมื่อถึงลําดับที่ที่จะได้รับการบรรจุ หรือเป็นดุลพินิจของเลขาธิการคณะกรรมการ ป.ป.ช. ที่จะพิจารณาดําเนินการย้ายไปแต่งตั้งให้ดํารงตําแหน่งอื่นที่ใช้คุณวุฒิการศึกษาอย่างเดียวกัน โดยไม่จําเป็นต้องรอจนถึงลําดับที่ที่ผู้นั้นได้รับการบรรจุ โดยให้ดําเนินการตามข้อ 7 (3) (2) กรณีตามข้อ 5 (2) ให้เป็นดุลพินิจของเลขาธิการคณะกรรมการ ป.ป.ช. ที่จะพิจารณาดําเนินการโดยไม่จําเป็นต้องรอจนถึงลําดับที่ที่ผู้นั้นจะได้รับการบรรจุ โดยคํานึงถึงประโยชน์ที่ทางสํานักงาน ป.ป.ช. จะได้รับ (3) กรณีตามข้อ 5 (3) ให้ดําเนินการดังนี้ (ก) ให้เลขาธิการคณะกรรมการ ป.ป.ช. แต่งตั้งคณะกรรมการคัดเลือกเพื่อดําเนินการคัดเลือก (ข) ให้คณะกรรมการคัดเลือก กําหนดหลักเกณฑ์การพิจารณาและวิธีการคัดเลือก โดยให้คํานึงถึงหลักเกณฑ์และวิธีการตามที่ ก.พ. กําหนดประกอบด้วย และประกาศหลักเกณฑ์ที่กําหนดให้ทราบทั่วกัน (ค) ให้คณะกรรมการคัดเลือก เสนอผลการคัดเลือกให้เลขาธิการคณะกรรมการ ป.ป.ช. พิจารณาแต่งตั้ง หากเห็นว่ามีเหตุผลหรือข้อมูลอื่นที่คณะกรรมการคัดเลือกควรพิจารณาอีกให้เลขาธิการคณะกรรมการ ป.ป.ช. ส่งเรื่องกลับไปให้คณะกรรมการคัดเลือกพิจารณาใหม่อีกครั้งข้อ ๘ การแต่งตั้งข้าราชการสํานักงาน ป.ป.ช. ผู้ได้รับการคัดเลือกตามประกาศนี้ให้แต่งตั้งได้ในสาขาตําแหน่งทั่วไป ตําแหน่งประเภทวิชาการ ระดับปฏิบัติการ ทั้งนี้ ไม่ก่อนวันที่ผ่านการคัดเลือกกรณีที่ต้องดําเนินการคัดเลือก และผู้ที่ผ่านการคัดเลือกต้องปฏิบัติงานในตําแหน่งที่ได้รับแต่งตั้งเป็นระยะเวลาไม่น้อยกว่า 1 ปี จึงจะย้ายหรือโอนได้ ข้อ ๙ กรณีอื่นนอกจากที่กําหนดในประกาศนี้ ให้คณะกรรมการป้องกันและปราบปรามการทุจริตแห่งชาติเป็นผู้มีอํานาจพิจารณาเป็นรายกรณีไปข้อ ๑๐ กรณีการดําเนินการคัดเลือกเพื่อย้ายข้าราชการสํานักงาน ป.ป.ช. สาขาตําแหน่งทั่วไปในตําแหน่งประเภททั่วไปไปแต่งตั้งให้ดํารงตําแหน่งประเภทวิชาการตามประกาศคณะกรรมการป้องกันและปราบปรามการทุจริตแห่งชาติที่ถูกยกเลิกตามประกาศนี้ ที่ได้เริ่มดําเนินการไปแล้วแต่ยังไม่แล้วเสร็จให้ดําเนินการต่อไปจนกว่าจะแล้วเสร็จ และให้มีผลใช้บังคับได้ข้อ ๑๑ ให้ประธานกรรมการป้องกันและปราบปรามการทุจริตแห่งชาติรักษาการตามประกาศนี้ และให้คณะกรรมการป้องกันและปราบปรามการทุจริตแห่งชาติเป็นผู้มีอํานาจตีความและวินิจฉัยชี้ขาดปัญหาเกี่ยวกับการปฏิบัติตามประกาศฉบับนี้ผู้มีอํานาจลงนาม - ประกาศ ณ วันที่ 5 มีนาคม พ.ศ. 2558 ปานเทพ กล้าณรงค์ราญประธานกรรมการป้องกันและปราบปรามการทุจริตแห่งชาติ